== Uddannelse ==
Efter at have uddannet sig til malersvend søgte han forgæves ind på på [[Kunstakademiet]],<ref>Jfr. brev fra Weie til Leo Swane fra 1932 (Det kgl. Bbiliotek). Det fremgår imidlertid ikke af Kunstakademiets optagelsesprotokoller (Rigsarkivet), at Weie skulle have søgt ind.</ref> og først i [[1905]], da han var 25 år gammel, fandt han frem til [[Zahrtmanns skole]]. Her kom han ind i kredsen af kommende modernister som [[Harald Giersing]], [[Sigurd Swane]] og [[Gustaf Wolmar]]. Elevforholdet til [[Kristian Zahrtmann]] sluttede i [[1907]], da Weie var blandt de udvalgte, der ledsagede læreren til [[Italien]], men vendte hjem i utide på grund af en uoverensstemmelse.
Kunst Historie Maleri